બોલીવુડના મોસ્ટ ગોર્જીયસ કપલ અર્જુન રામપાલ અને મહેરે તેમના જુદા પડવાની વાત પર થઇ રહેલી અટકળોને વિરામ આપતા જાહેરાત કરી છે કે તે બંને છૂટા પડી રહ્યા છે. આ બન્ને છેલ્લા 20 વર્ષથી લગ્ન સંબંધે બંધાયેલા હતા. બન્ને માટે આ પગલું ખૂબ જ અઘરું છે પણ તેઓ તેને જેટલું બને તેટલું ડીગ્નિફાઇડ રીતે આગળ વધારી રહ્યા છે. કપલે જણાવ્યું હતું કે, ‘અમને એમ લાગે છે કે અહીંથી હવે અમારે જુદી-જુદી દિશાઓમાં આગળ વધવું જોઈએ.' મહેર અને અર્જુનને બે સુંદર દીકરીઓ પણ છે. જેમાં માહિકા 16 વર્ષની અને માયરા 13 વર્ષની છે. આ સંયુક્ત સ્ટેટમેન્ટમાં બન્નેએ એ વાત ઉપર ખાસ ભાર મૂક્યો હતો કે, બન્ને જ્યારે એકબીજાને જરૂર હશે ત્યારે તેમની મદદે ચોક્કસ આવશે. ખાસ કરીને દીકરીઓને બાબતમાં આ બન્ને સંયુક્ત રીતે જ નિર્ણય કરશે.